**С О Ц И А Л Н А П Р О Г Р А М А**

**за набиране и разпределение на средствата за социално-битово**

**и културно обслужване през 2020 г. в Пловдивския университет**

Съгласно чл. 35 от ПМС 381/30.12.2019 г. за изпълнение на държавния бюджет на Република България за 2020 г. (ДВ, бр. 2 от 07.01.2020 г.) е определен редът за формиране размера на средствата за социални разходи и начинът на тяхното разходване. За 2020 г. те се определят в размер до 3% от утвърдените разходи за *основни* работни заплати (ОРЗ) на заетите по трудови правоотношения лица и се разходват на база начислените средства за ОРЗ, които формират фонд Социално-битово и културно обслужване (СБКО).

Фонд СБКО има социална функция и цели подобряване условията на живот и труд на работещите, като отчита нормите на чл.292-294, 296, 297, 299 и 300 от КТ, Наредбата за безплатното работно и униформено облекло, Наредба №11 от 21.12.2005 г. за определяне на условията и реда за осигуряване на безплатна храна и/или добавки към нея и др. подзаконови актове.

**Осигурените средства за СБКО не могат да се изземват и използват за други цели (чл. 293, ал.2 от КТ).**

Средствата по фонд СБКО се диференцират в различни категории (пера) и се разходват след решение на Общото събрание на всички работници и служители в предприятието (чл. 6, ал. 1, чл. 293, ал.1 от КТ). Предложението за диференциране на перата и разпределяне на средствата в тях се прави от синдикалните организации и се внася като проект за обсъждане и приемане от Общото събрание.Разходването и отчитането на средствата по СБКО се осъществява чрез бюджета на Пловдивския университет „Паисий Хилендарски“ в рамките на бюджетната година.

**І. Приходи:**

1.До 3% отчисление върху средствата за ОРЗ на ПУ за 2020 г. - **340 000 лв.**

**ІІ. Разходи:**

1. Добавка за храна I

Сумата от 20 лв. се изплаща на лицата, работещи на основен трудов договор (ОТД) в Университета, без лицата в отпуск по майчинство, в болничен над 30 дни и в неплатен отпуск над 30 дни. Периодът на изплащане не отговаря на броя месечни начисления, а парите се изплащат до изчерпване на плановата сума.

1. Добавка за храна II

Сумата от 11 лв. на месец се добавят към основната работна заплата на всички, работещи на ОТД в Университета, без лицата в отпуск по майчинство, в болничен над 30 дни и в неплатен отпуск над 30 дни.

1. Купони за закуска за деца

Сумата от 22 лв. се полага на дете под 18-годишна възраст, чийто родител е на ОТД в Университета. Актуалните списъци на родителите с деца под 18 години се изготвят от отдел УЧР. Купоните се предоставят на родителя два пъти в годината.

1. Допълнителен пенсионен фонд

Сумата от 13 лв. на месец се изплаща на лицата с доброволно пенсионно осигуряване. Тези лица не получават сумата от т. 2.

1. Помощ при раждане, пенсиониране, смърт

Еднократна помощ от 200 лв. при раждане на дете, пенсиониране или смърт.

* 1. Когато и двамата родители работят в ПУ, помощта за раждане на дете се изплаща на единия родител след подаване на заявление с копие от акта за раждане на детето.
	2. Помощта при пенсиониране се изплаща след подаване на заявление от работещия на ОТД в ПУ.
	3. Помощта се изплаща при смърт в семейството по права линия след подаване на заявление с копие от смъртния акт.

Помощите по т. 5 са необлагаеми по ЗДДФЛ. Заявленията се подават в отдел УЧР.

1. Социални помощи
	1. За лечение при боледуване на преподаватели и служители на ПУ (доказано с медицинска епикриза и лекарско предписание) се изплащат не повече от 300 лв. на година, срещу представена фактура с касов бон за стойността.
	2. Еднократна годишна помощ до 200 лв. на родител, който сам отглежда дете до 18-годишна възраст. Одобряват се заявления с приложени документи – копие от акт за раждане на детето и декларация за семейно положение.

Помощите по т. 6 са необлагаеми по ЗДДФЛ. Заявленията се подават в отдел УЧР.

1. Допълнително възнаграждение

Сумата от 100 лв. на месец (без юли и август) се изплаща на треньор по аеробика за провеждане на курс по аеробика (два пъти в седмицата) за преподаватели и служители в ПУ.

1. Осигурителни вноски на сметка на работодателя (19,02%)

Средствата по т. 1, 2 и 7 от Социалната програма са облагаеми и вноските са за сметка на работодателя по реда на КСО.

1. Данък социални разходи (10%)

Средствата по т. 3 са облагаеми и вноските са за сметка на работодателя по реда на ЗКПО.

**БЮДЖЕТ НА СБКО НА ПЛОВДИВСКИЯ УНИВЕРСИТЕТ за 2020 г.**

|  |  |  |
| --- | --- | --- |
| **№** | **Източници****и направление** | **общо** |
| **І.** | **ПРИХОДИ:** |  |
| **1.**  | До 3% отчисления | 340 000 |
|  | **Всичко приходи:** | **340 000** |
|  |  |  |
| **ІІ.**  | **РАЗХОДИ:** |  |
| 1. | Добавка за храна I | 136 000 |
| 2. | Добавка за храна II | 110 000 |
| 3. | Купони за закуска за деца  | 15 000 |
| 4. | Допълнителен пенсионен фонд  | 13 000 |
| 5. | Помощ при раждане, пенсиониране, смърт  | 8 000 |
| 6. | Социални помощи  | 8 000 |
| 7. | Допълнително възнаграждение  | 1 000  |
| 8. | Осигурителни вноски на сметка на работодателя  | 46 000  |
| 9. | Данък социални разходи  | 3 000  |
|  | **Всичко разходи:** | **340 000** |

**УТВЪРДИЛ!**

ГЛ. СЧЕТОВОДИТЕЛ:

(Виеслав Пиларски)

**СЪГЛАСУВАНО С:**

ПРЕДСЕДАТЕЛ НА ВОН КНСБ: ПРЕДСЕДАТЕЛ НА АДС:

(гл. ас. д-р Борислава Петкова) (Георги Иванов)

ПРЕДСЕДАТЕЛ НА СО ПРЕПОДАВАТЕЛИ: ПРЕДСЕДАТЕЛ НА ФУНИС:

(проф. д.м.н. Тодор Моллов) (ас. Вили Янчева)

ПРЕДСЕДАТЕЛ НА КТ ПОДКРЕПА:

(проф. д-р Марина Иванова)